Znie to neuveriteľne, rovnako ako 60tiny Roberta Smitha, ale najlepší hudobný album všetkých čias má 30 rokov. 2.mája 1989 sa pre mnohých hudobne navždy zastavil čas, všetko predtým prestalo mať význam a všetko po tom sa nemalo šancu tomuto epickému dielu vyrovnať. A platí to dodnes …
Konečne sa našla dobrá duša, ktorá zverejnila záznam z uvedenia The Cure do Rock´n´rollovej Siene slávy, ktoré sa uskutočnilo 29.marca 2019 v newyorkskom Brooklyne. Takže, užite si 5 min. unikátnych záberov z archívu kapely, úvodnú reč Trenta Reznora, ďakovnú reč Roberta Smitha a samozrejme vystúpenie The Cure.
Známy texasský 2-víkendový hudobný festival, Austin City Limits, zverejnil lineup pre tento rok. Nie je veľkým prekvapením, že po šiestich rokoch v ňom kraľujú opäť The Cure. A my sa už teraz môžeme tešiť na video stream, pretože tak je to na tomto festivale zvykom 🙂
Počas víkendu odvysielala americká TV stanica HBO záznam z marcového udeľovania cien Rock´n´rollovej Siene slávy. Isto sa postupne niekde objaví aj záznam z vystúpenia The Cure, no teraz vychutnajte preslov Trenta Reznora z Nine Inch Nails, ktorý The Cure do Siene slávy uviedol.
Minulý ročník londýnskeho festivalu Metldown, ktorého kurátorom bol Robert Smith, a na ktorom vystúpili aj The Cure, sa ocitol medzi kandidátmi na ocenenie "Festival Of The Year". To bude udelené v rámci 2019 Music Week Awards.
The Cure sa pred Veľkonočnými sviatkami zavreli v štúdiách Brighton Electric, v anglickom Brightone, kde s najväčšou pravdepodobnosťou nacvičovali program k chystaným "Disintegration" koncertom, ktoré kapela odohrá v máji, v Sydney, v rámci každoročného Vivid Festivalu.
Znie to neuveriteľne, ale Robert Smith z The Cure má naozaj 60! Geniálny skladateľ, najautentickejšia osobnosť na planéte, fenomenálny hudobník a pritom tak skromný človek … nič iné mu neprajem, len pevné zdravie a chuť venovať sa hudbe čo najdlhšie … This dream never ends, this feel never goes …
Americká rozhlasová moderátorská legenda, Richard Blade, ktorý momentálne pracuje pre rádio Sirius XM 1st Wave, vyspovedal Roberta Smitha a spolu zaspomínali na najznámejšie skladby The Cure. Záznamy z rozhovoru budú pribúdať postupne.
Obrázok na twitteri s premietačkou, z ktorej sa evidentne prenáša nejaký záznam z vystúpenia The Cure (silueta Roberta Smitha), zverejnil bez akéhokoľvek komentára režisér Tim Pope.
Nový sólový projekt, "Two Ravens", so speváčkou Jennifer Pague z kapely Vita and the Woolf, ohlásil Roger O´Donnell presne pred rokom. Až pred pár dňami však odprezentoval prvú novinku. Album ešte nemá stanovený dátum vydania.